દીકરીઓની જવાબદારી રસોડા પૂરતી સીમિત ન રહેતા દેશમાં રહીને કે વિદેશની ધરતી પર પણ મેડલ કે ટ્રોફી જીતીને દેશનું ગૌરવ વધારવાની કહી શકાય. દીકરીઓની ક્ષમતા પારખવાના ધોરણો હવે બદલાયાં છે. કદાચ કોઈ વ્યક્તિ ભણતરનો ભાર સહન ન કરી શકે પણ સ્પોર્ટ્સમાં તેને રસ હોય છે તો ભણવાની સાથે સાથે તેને મનગમતા સ્પોર્ટ્સની તાલીમ આપવામાં આવે તો તેની લાઇફ સુધરી શકે છે. સરકારી નોકરીની સુરક્ષા કે પછી ખાનગી સંસ્થાઓમાં ઉચ્ચપદે રહેલી મહિલાઓની આપણે કદર કરવી જ જોઈએ પરંતુ નવા જમાનાની નવી રીતભાતને ફોલો કરીને તેમજ પધ્ધતિસરની વિચારસરણી દીકરાઓ સાથે દીકરીઓ માટે સ્પોર્ટ્સની દુનિયામાં પણ સુરક્ષિત ભવિષ્યના દરવાજા ખોલી નાખે છે. અને એના માટે પહેલ કરવી, એ દરેક માતાપિતાની નૈતિક જવાબદારી છે.